Galicia. Diario de Vigo - Wikipedia

# Galicia. Diario de Vigo

### Na Galipedia, a wikipedia en galego.

Para outros significados de Galicia, véxase Galicia (Homónimos)

Galicia. Diario de Vigo foi un xornal de ideoloxía galeguista que se editou en Vigo. O seu primeiro número saiu o 25 de xullo de 1922 e o último en setembro de 1926.

O seu director foi Valentín Paz-Andrade, o xefe de redacción foi primeiro Manuel Lustres Rivas e logo Roberto Blanco Torres e entre os seus colaboradores estiveron Antón Villar Ponte, Ramón Villar Ponte, Vicente Risco, Xaime Quintanilla, Ramón Cabanillas ou Rafael Dieste. Castelao publicou no xornal caricaturas baixo o título de Cousas da Vida, que se fixeron inmensamente populares en case toda Galicia.

Os domingos publicaba un suplemento literario co título de Letras e Artes, no que colaboraron boa parte da intelectualidade galega da época.

Oposto á Ditadura de Primo de Rivera, conseguiu sobrevivir pese ás presións gobernamentais ata 1926.

Traído desde "http://gl.wikipedia.org../../../g/a/l/Galicia._Diario_de_Vigo_e967.html"

Categorías: Historia de Galicia | Prensa

##### Views

- Artigo
- Discusión
- Revisión actual

##### Procura

##### Outras linguas

- Español